**Մարզպետի տեղակալ Լևոն Սարգսյանը մասնակցել է մարզպետարանում անցկացված տեղեկատվական սեմինարին 26.12.2017**

 Դեկտեմբերի 26-ին մարզպետի տեղակալ Լևոն Սարգսյանը մասնակցել է Սոցիալական ներդրումների և տեղական զարգացման ծրագրի շրջանակներում Հայաստանի տարածքային զարգացման հիմնադրամի /ՀՏԶՀ/ նախաձեռնությամբ Տավուշի մարզպետարանում անցկացված տեղեկատվական սեմինարին, որին մասնակցում էին նաև մարզի խոշորացված և խոշոր համայնքների ղեկավարները, համայնքների զարգացման ծրագրերի պատասխանատուներ, ՓՄՁ ԶԱԿԻ-ի մարզային մասնաճյուղի և գյուղատնտեսության զարգացման հիմնադրամի ղեկավարները, ՀԿ-ների ներկայացուցիչներ, մարզպետարանի պատասխանատուներ: Ողջունելով սեմինարի մասնակիցներին՝ Լևոն Սարգսյանն իր խոսքում կարևորել է հիմնադրամի գործունեությունը համայնքային ենթակառուցվածքների զարգացման գործում՝ նշելով, որ ծրագիրը հնարավորություն կտա բարելավելու համայնքային ենթակառուցվածքների աշխատանքները, կնպաստի համայնքների համաչափ զարգացմանը: